# Dragan Primorac

### Izvor: Wikipedija

Dragan Primorac Ministar znanosti, obrazovanja i športa
Datum rođenja | 7. lipnja 1965.
Mjesto rođenja | Split
Stranka | nestranački
Početak obnašanja dužnosti | 23. prosinca 2003.
Predhodnik | Vladimir Strugar, ministar prosvjete i športa Gvozden Flego, ministar znanosti i tehnologije

Prof. dr. sc. Dragan Primorac (7. lipnja 1965.), hrvatski je liječnik, genetičar i političar. Aktualni je ministar znanosti, obrazovanja i športa Republike Hrvatske.

## [uredi] Školovanje i usavršavanje

Diplomirao na Medicinskom fakultetu Sveučilišta u Zagrebu, Studij u Splitu 1991. godine. Doktorsku disertaciju pod nazivom „Osteogenesis imperfecta kao posljedica pogreške u obradi glasničke RNA“ obranio 1997. na Medicinskom fakultetu Sveučilišta u Zagrebu. Specijalist je pedijatar i stalni sudski vještak. Kao „postdoctoral fellow“, a potom i kao „instructor“, radio više godina na University of Connecticut, Medical School, Farmington, SAD. Stručno se usavršavao pri Connecticut State Police Forensic Science Laboratory, Meriden, SAD, Armed Forces Institute of Pathology (AFIP), Rockville, SAD, Analytical Genetic Testing Center, Denver, SAD, University hospital St. Christopher's, Allegheny University, Philadelphia, SAD i Roche Molecular Systems, Alameda, SAD.

## [uredi] Sudjelovanje u radu društava i udruga

Član je Hrvatskog društva za humanu genetiku, Hrvatske udruge Osteogenesis Imperfecta, Američke akademije za sudsku medicinu i Američkog društva za humanu genetiku. Dobitnik je niza međunarodnih i domaćih priznanja, a među njima i Young Investigator Award (American Society for Bone and Mineral Research), Michael Geisman Fellowship Award (Osteogenesis Imperfecta Foundation), Nagrade grada Splita koju dijeli s prof.dr. Šimunom Anđelinovićem te Nagrade za životno djelo Instituta za forenzičke znanosti, Sveučilišta New Haven za doprinos razvoju forenzičkih znanosti.

## [uredi] Znanstveni rad

Autor je 70-tak znanstvenih radova i kongresnih priopćenja od kojih su 43 zastupljena u CC-u (Current Contents) i SCI-ju (Science Citation Index). Kao pozvani predavač sudjelovao je na više od 30 znanstvenih i stručnih skupova. Do sada je citiran oko 600 puta (www.scopus.com). Autor je u više stručnih i nastavnih knjiga u RH, te u dvije knjige objavljene u SAD-u. Sudjelovao je ili sudjeluje u dodiplomskoj nastavi na medicinskim fakultetima u Zagrebu i Splitu, te na znanstvenim i stručnim poslijediplomskim studijima medicinskih fakulteta u Zagrebu, Splitu, Osijeku i Veroni. Više o njegovim radovima možete saznati u Hrvatskoj znanstvenoj bibliografiji CROSBI.

Jedan je od utemeljitelja analize DNA u sudskoj medicini u Republici Hrvatskoj. Suosnivač je Laboratorija za kliničku i sudsku genetiku KB Split, dugogodišnji član Vladinog ureda za poginule i nestale hrvatske branitelje, a do početka mandata ministra bio je član Područnog tehnologijskog vijeća Ministarstva znanosti i tehnologije RH. Dvije je godine bio glavni koordinator međunarodnog projekta u koji je uključeno 6 europskih država s ciljem primjene i analize novih DNA sustava u svrhu identifikacija. Osnivač je američko-europskog kongresa iz kliničke i sudske genetike koji se održava svake 2 godine u Hrvatskoj, a zadnje je četiri godine u svojstvu suorganizatora u rad Kongresa uključena Mayo Clinic, jedna od najprestižnijih američkih bolnica. (do sada je u radu kongresa sudjelovalo oko 1700 znanstvenika iz gotovo 60 država; (www.isabs.hr).

Autor je izvornih rezultata o genetičkom podrijetlu Europljana, a posebno je radio na genetičkom podrijetlu Hrvata te naroda Bosne i Hercegovine. Autor je niza radova iz područja forenzičkih znanosti, populacijske genetike, molekularne genetike skeletnih bolesti u djece itd. O rezultatima njegovog znanstvenog rada priloge su objavljivali: The New York Times, USA Today, Chicago Tribune, Hartford Courant, itd. te televizijske postaje poput NBC, Channel 8 (Connecticut TV Station). Radio je na Klinici za pedijatriju Kliničke bolnice Split te bio dugogodišnji voditelj laboratorija za kliničku i sudsku genetiku KB Split. Radio je i kao ravnatelj Poliklinike „Sveti Duh II“, koja je u većinskom izraelskom vlasništvu. Mentor je pri izradi 5 doktorskih disertacija, 3 magistarska rada i 2 diplomska rada.

## [uredi] Politička karijera

Od 23. prosinca 2003. godine član je Vlade Republike Hrvatske i obnaša dužnost ministra znanosti, obrazovanja i športa.

## [uredi] Vanjske poveznice

- Tko je tko u hrvatskoj znanosti.

Sastav 9. Vlade Republike Hrvatske

Početak obnašanja dužnosti 23. prosinca 2003.

Predsjednik

dr. sc. Ivo Sanader

Potpredsjednici

Jadranka Kosor • Damir Polančec (od 2005.)

Ministri

Ivan Šuker • Branko Vukelić • Božo Biškupić • Božidar Kalmeta • Jadranka Kosor • Berislav Rončević • Petar Čobanković • Ana Lovrin (od 2006.) • Ivica Kirin (od 2005.) • Kolinda Grabar Kitarović • Marina Matulović Dropulić • Neven Ljubičić (od 2005.) • Dragan Primorac

Tajnica

Jagoda Premužić

Ministri razrješeni dužnosti prije kraja mandata Vlade

Andrija Hebrang (do 2005.) • Miomir Žužul (do 2005.) • Marjan Mlinarić (do 2005.) • Vesna Škare-Ožbolt (do 2006.)

Dobavljeno iz "http://hr.wikipedia.org../../../d/r/a/Dragan_Primorac_0915.html"

Kategorije: Hrvatski biolozi | Hrvatski političari od 1989.

##### Views

- Članak
- Razgovor
- Trenutna inačica

##### Traži

##### Drugi jezici

- English